পাম্বাই
পাম্বাই বা পাম্বা ( তামিল: பம்பை) দক্ষিণ ভারতের তামিলনাড়ুর একটি স্থানীয় ঢোলক আকৃতির বাদ্যযন্ত্র। এটি একটি আনদ্ধ তালবাদ্যযন্ত্র। এটি সাধারণত রাজ্যটির বিভিন্ন মন্দির উৎসব এবং লোক সঙ্গীতে ব্যবহৃত হয়। তামিলনাড়ুর বাইরে অন্ধ্র প্রদেশের দক্ষিণাঞ্চলে একটি ছোট সম্প্রদায় এই যন্ত্রটি বাজায়। পাম্বাই ঐতিহ্যবাহী নয়ন্দি মেলামে বাজানো হয়। নির্মাণ উপাদানের ভিত্তিতে দুইধরনের পাম্বাই প্রচলিত।